als_Latn dik_Latn sag_Latn
Tashmë është bërë e qartë se Hartat e iOS 6 kanë shumë probleme. Policia e zonës Viktoria në Australi ka paralajmëruar publikun të mos përdorë Hartat Apple, për shkak të shqetësimeve për sigurinë e jetës së njerëzve. Ka raste që njerëzit bllokohen brenda një parku kombëtar, i cili ndodhet në një distancë të largët.
Parku Kombëtar Murray Sunset ndodhet rreth 70 km nga qyteti rajonal i Mildura në Viktoria dhe një softuer i mirë hartash, me siguri tregon se këto dy zona janë krejtësisht ndryshe. Por jo Hartat Apple.
Në parkun kombëtar nuk ka furnizim me ujë dhe temperaturat mund të arrijnë gjer në 50 gradë në verë, duke e shndërruar këtë në një problem serioz.
Disa nga vizitorët e gjetur nga policia kanë mbetur aty 24 orë pa ushqim dhe pa ujë dhe kanë kryer ecje të gjata më këmbë për të kapur valë telefonike. Policia australiane ka kryer testime dhe bën me dije se Hartat Apple i drejtojnë turistët në vende të gabuara.
Kohët e fundit, Tim Cook deklaroi vetë se hartat kishin probleme dhe që kompania planifikon t’i anulojë.
(Herë të lexuara: 160)
als_Latn als_Latn als_Latn als_Latn als_Latn als_Latn